(2012-07-06 11:50)ශ්‍රීලංකාව හා චීනය අතර තානාපති සේවා ආරම්භකොට වසර පනස්පහක්ද දෙරට අතර අත්සන් කෙරුණු රබර් හා සහල් ගිවිසුමට වසර හැටක්ද සම්පූර්ණවීමේ ඓතිහාසික සිදුවීම සැමරේ.වසර 1952දී ඩඩ්ලි සේනානායක මහතා අගමැති ලෙස කටයුතු කරන සමයේ මේ රටේ ඇතිවු සහල් අර්බුදය හා රබර් අපනයනයේ සිදුවු පසුබැසීම් හේතුවෙන් මතුවු දැඩි දුෂ්කර අවස්ථාවේදී චීනය ඉදිරිපත්වි ඒ අසීරු තත්ත්වයෙන් ශ්‍රීලංකාව මුදා ගැනිම සඳහා රබර් හා සහල් ගිවිසුම දෙරට අතර අත්සන් කරන ලදි.එමෙන්ම වසර 1957දී එස්.ඩබ්ලිව්.ආර්.ඩි. බණ්ඩාරනායක මහතා අගමැති ලෙස කටයුතු කරන සමයේදි කිසිදු පැකිලිමක් නොමැතිව මහජන චීනය සමග තානාපති සේවා ආරම්භ කොට තිබේ.